
AVIZ

asupra proiectului de Lege pentru  acceptarea Codului de siguranţă pentru nave  cu destinaţie specială (Codul SPS)  adoptat de Adunarea Organizaţiei  Maritime Internaţionale prin Rezoluţia A.534(13) la Londra la 17 noiembrie 1983, precum şi amendamentele din 1996 referitoare la acestea

          În conformitate cu prevederile art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr.23/2003, Comisia juridică, de disciplină şi imunităţi a fost sesizată spre dezbatere şi avizare cu proiectul de lege pentru  acceptarea Codului de siguranţă pentru nave cu destinaţie specială (Codul SPS)  adoptat de Adunarea Organizaţiei Maritime Internaţionale prin Rezoluţia A.534(13) la Londra la 17 noiembrie 1983, precum şi amendamentele din 1996 referitoare la acestea, trimis cu adresa nr.P.L.X-752 din 28 decembrie 2004,  înregistrată sub nr.31/1103 din 28.12 2004.

Camera Deputaţilor este  prima Cameră sesizată.

Preşedintele României prin Decretul nr. 1166 din 15 decembrie 2004 supune spre aprobare Parlamentului acest Cod de siguranţă.

Consiliul Legislativ, cu avizul nr.1934 din 25.11.2004, a avizat favorabil proiectul de lege.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege în şedinţa din 2.02.2005.
            Faţă de cele de mai sus, membrii comisiei au hotărât, cu unanimitate de voturi, avizarea favorabilă a proiectului de lege pentru acceptarea Codului de siguranţă pentru nave cu destinaţie specială (Codul SPS) adoptat de Adunarea Organizaţiei  Maritime Internaţionale prin Rezoluţia A.534(13) la Londra la 17 noiembrie 1983, precum şi amendamentele din 1996 referitoare la acestea. 

           În raport de obiectul şi conţinutul său, proiectul de lege face parte din categoria legilor ordinare.            

